คุณค้ะตอนนี้อายุ13จะ14แล้ว ทำไมประจำเดือนมา2ครั้งต่อเดือนค้ะ ครั้งเเรกมาวันที่1หมดวันที่6 ครั้งที่2มาวันที่29อ้ะค้ะ จะเป็นอะไรไหมค้ะ
สวัสดีค่ะ ระยะห่างระหว่างรอบประจำเดือนที่ปกติ จะมีระยะเวลาตั้งแต่ 21-35 วัน ซึ่งในแต่ละรอบไม่จำเป็นต้องเท่ากัน เช่นบางรอบอาจห่าง 25 วัน บางรอบอาจห่าง 30 วัน เป็นต้นโดยการนับระยะห่างของรอบเดือน ให้นับจากวันแรกของการมีประจำเดือน (ไม่ได้นับจากวันที่ประจำเดือนหมด) ไปจนถึงวันสุดท้ายก่อนที่จะมีประจำเดือนรอบใหม่มาส่วนระยะเวลาของการที่มีเลือดประจำเดือนออกคือ 3-7 วัน โดยที่ในแต่ละรอบก็ไม่จำเป็นต้องเท่ากัน บางเดือนอาจมา 3 วัน บางเดือนอาจมา 5 วัน เป็นต้น สำหรับปริมาณประจำเดือนที่ออกในแต่ละรอบ จะมีปริมาณประมาณ 20-80 มิลลิลิตรดังนั้น หากประจำเดือนมาวันที่ 1 พ.ค. และมาอีกครั้งในวันที่ 29 พ.ค. เท่ากับมีระยะห่างระหว่างรอบเดือนที่ 28 วัน ถือว่าอยู่ในเกณฑ์ปกติดีค่ะ